સારાંશ માટે દસ્તાવેજ: અપરાધના તમામ પુરાવાનો નાશ કરવા માટે જે છેલ્લો પ્રયાસ થયો તેમાં કથિત રીતે પોલીસે મૃતદેહને તેના પરિવારજનોની મંજૂરી વગર સળગાવી દીધો હતો. 29 અને 30 સપ્ટેમ્બરની તે મધરાત હતી જ્યારે રાતના અંધકાર વચ્ચે તેના ગામના ખેતરમાં અગ્નિની જ્વાળા ઊઠી હતી. 

તે દલિત પરિવારની હતી. પરિવારના લોકોનો આરોપ છે કે ગામના ઠાકુરોએ યુવતી પર બળાત્કાર કર્યા બાદ તેને મારી નાખવાનો પ્રયાસ કર્યો હતો. છોકરીના ગામમાં દલિતોનાં કુલ ચાર ઘર છે.

યુવતી સાથે જંગલિયત આચરવાના આરોપ હેઠળ ચાર ઠાકુર સમુદાયના છોકરાઓની ધરપકડ કરવામાં આવી છે, પરંતુ આ માત્ર કેટલીક હકીકતો છે. આ સિવાય જે પણ છે તે પોતે એક કહાણી છે.

આ બધું એ જ છે, જો 'પોસ્ટ-ટ્રુથ'ના આ જમાનામાં થતું આવ્યું છે.

માતાને યાદ છે કે કઈ રીતે તે પોતાની લાડકી દીકરીને ચોટલો વાળી આપતી હતી, દીકરીના લાંબા વાળને બાંધવા માટે જે ક્લચ લગાવ્યો હતો તે તેને ખેતરમાં ઢસડવામાં આવી ત્યારે તૂટી ગયો હતો.

તે કંઈક યાદ કરીને કહે છે, 'તે મને વાળ બાંધી આપવા માટે કહેતી હતી.' કોઈ માતા આખરે પોતાની દીકરીને કઈ રીતે ભૂલી શકે? તેમને તો પોતાની દીકરીની તમામ વાતો યાદ છે.

પરંતુ આ ગામમાં સત્ય માત્ર એક નથી. અહીં એક સત્યની સામે બીજું સત્ય પણ ઊભું છે અને સામસામે પડકાર ફેંકે છે.

જેટલાં મોઢાં એટલી વાતો

પશ્ચિમી ઉત્તર પ્રદેશમાં ચાંદપા ગામ એક શાંત જગ્યા છે. તમે ચાંદપાની નજીકના વિસ્તારો પર નજર નાખશો તો તમને ઘણી જગ્યાએ બાજરીનો છ-છ ફૂટ ઊંચો પાક જોવા મળશે.

તે છોકરી લગભગ બે સપ્તાહ સુધી જીવન-મૃત્યુ વચ્ચે જંગ લડતી રહી, પરંતુ 29 સપ્ટેમ્બરની સવારે આખરે તે મૃત્યુ પામી. 

વાત 14 સપ્ટેમ્બરની છે જ્યારે માતાને તેની પુત્રી લોહીથી લથબથ હાલતમાં મળી આવી હતી. તે માંડ શ્વાસ લઈ શકતી હતી.

માતાએ તેના અર્ધનગ્ન દેહને પોતાની સાડીના છેડાથી ઢાંક્યો અને તેને લઈને ચાંદપા થાણે પહોંચી. તેમણે સંદીપ સામે પોતાની પુત્રીની હત્યાનો પ્રયાસ કરવાની ફરિયાદ દાખલ કરાવી. 

માતાનું કહેવું છે કે તે સમયે તેમના મનમાં એક ઘડી માટે પણ એવો વિચાર આવ્યો ન હતો કે તેમની પુત્રી મૃત્યુ પામશે.

શરૂઆતમાં પરિવારે જાતીય હિંસા કે બળાત્કારની ફરિયાદ નહોતી કરી, કારણ કે તેનાથી સમાજમાં, બિરાદરીમાં દીકરીની બદનામી થાય તેમ હતું.

ત્યાર પછી પીડિત યુવતીએ મૃત્યુ પહેલા જે નિવેદન આપ્યું તેમાં આરોપીઓ સામે રેપનો આરોપ પણ લગાવવામાં આવ્યો. પરંતુ હવે પીડિત પરિવારની દરેક ફરિયાદ સામે સવાલ ઉઠાવવામાં આવી રહ્યા છે. તેના દુઃખને...\nદસ્તાવેજની સમાન ભાષામાં સારાંશ:
આંખોમાંથી દૃશ્યો ધીમે ધીમે વીખેરાઈ રહ્યાં છે. પસાર થતી દરેક ક્ષણની સાથે ઘટનાની તસવીર પણ ઝાંખી પડતી જાય છે. બાજરાનું ખેતર, મૃતદેહને બાળવાની જગ્યા અને હાથરસ ગામ પણ.